CELEX: 32011D0018(01)
Language: et
Date: 2011-11-03 00:00:00
Title: 2011/788/EL: Euroopa Keskpanga otsus, 3. november 2011 , millega muudetakse otsust EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta (EKP/2011/18)

2.12.2011   
            
            
               ET
            
            
               Euroopa Liidu Teataja
            
            
               L 319/116
            
         EUROOPA KESKPANGA OTSUS,
   3. november 2011,
   millega muudetakse otsust EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta
   (EKP/2011/18)
   (2011/788/EL)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 32,
   ning arvestades järgmist:
   
               (1)
            
            
               25. novembri 2010. aasta otsus EKP/2010/23 eurot rahaühikuna kasutavate liikmesriikide keskpankade emissioonitulu jaotuse kohta (1) kehtestab rahapoliitika operatsioonidest tuleneva emissioonitulu koondamise ja jaotamise mehhanismi.
            
         
               (2)
            
            
               3. novembri 2011. aasta otsuse EKP/2011/17 (teise tagatud võlakirjade ostu kava rakendamise kohta) (2) kohaselt kehtestatakse rahapoliitika eesmärgil tagatud võlakirjade ostu teine kava.
            
         
               (3)
            
            
               EKP nõukogu leiab, et sarnaselt 2. juuli 2009. aasta otsusega EKP/2009/16 (tagatud võlakirjade ostu kava rakendamise kohta) (3) tuleks käsitada otsuse EKP/2011/17 kohaselt ostetud tagatud võlakirju tulu tekitavaks otsuses EKP/2010/23 määratletud viitemäära alusel.
            
         
               (4)
            
            
               Otsust EKP/2010/23 tuleb vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatus
   Otsuse EKP/2010/23 artikli 3 lõige 1 asendatakse järgmisega:
   
      „1.   Iga RKP emissioonitulu määratakse, mõõtes tegelikku tulu, mis tuleneb raamatupidamises kirjendatud märgistatavatest varadest. Sellest erandina ei loeta kulda tuluallikaks ning 2. juuli 2009. aasta otsuse EKP/2009/16 (tagatud võlakirjade ostu kava rakendamise kohta) (4) ja 3. novembri 2011. aasta otsuse EKP/2011/17 (teise tagatud võlakirjade ostu kava rakendamise kohta) (5) alusel rahapoliitika eesmärgil hoitavatest väärtpaberitest saadav tulu võetakse arvesse viitemäära alusel.
   
   Artikkel 2
   Lõppsäte
   Käesolev otsus jõustub 31. detsembril 2011.
   
      Frankfurt Maini ääres, 3. november 2011
      
         
            EKP president
         
         Mario DRAGHI
      
   
   
      (1)  ELT L 35, 9.2.2011, lk 17.
   
      (2)  ELT L 297, 16.11.2011, lk 70.
   
      (3)  ELT L 175, 4.7.2009, lk 18.
   
      (4)  ELT L 175, 4.7.2009, lk 18.
   
      (5)  ELT L 297, 16.11.2011, lk 70.”